tartuNLP/wikipedia-smugri-20251201 huggingface dataset:
Matkustus Suomessa

Matkustus Suomessa ("En resa i Finland") on Zacharias Topeliuksen vuosina 1872–1874 kahtenatoista vihkona ilmestynyt kirja, joka käsitteli Suomea, sen kansaa ja eri paikkakuntia. 
Yhtä aikaa ruotsinkielisen alkuteoksen kanssa ilmestyneen suomennoksen teki Julius Krohn. Kirja ilmestyi saksaksi ja venäjäksi 1874 ja 1875. Kuvituksena oli 36 teräspiirrosta.
Topeliuksen kirjoittamien lukujen lisäksi mukana on Tilastollisen keskustoimiston johtajan K. E. F. Ignatiuksen tilastollinen katsaus. Kuvat esittävät etenkin Etelä-Suomen rannikkoseutuja, mutta osansa saavat myös Häme, Karjala ja Savo. Myös Pohjois-Suomea oli määrä käsitellä, mutta alkuosan vähäisiksi jääneen myynnin vuoksi sarjaa ei jatkettu.
Lukujen jäsentely on samansuuntainen kuin laajemmassa Finland framstäldt i teckningar -teoksessa, jonka kuvituksena oli 120 kivipiirrosta. Tekstit ovat kuitenkin lyhyempiä ja kuvailevat suoremmin kuvia ja niiden näkymiä. Topeliuksen kolmas samantyyppinen historiaan ja maantieteeseen liittyvä kirja oli Maamme-kirja, joka oli kouluissa lukukirjana vielä 1950-luvulla. Matkustus Suomessa on näitä kaunokirjallisempi, Topelius muun muassa kuvaa äänielämyksiä Imatrankoskelta.
Resistenza

Resistenza on italialaisen poplaulaja Neffan kahdeksas albumi, joka ilmestyi 4. syyskuuta 2015.
Fi-Nergy Voima

Fi-Nergy Voima Oy oli vuonna 2017 perustettu sähkönmyyntiyhtiö, joka toimitti sähköä koko Suomen alueelle. Yritys asetettiin konkurssiin 21. heinäkuuta 2022.
Fi-Nergy Voima Oy oli rekisteröity Suomeen, ja sillä oli sähkönmyyntiä myös Ruotsissa. Vuonna 2019 yritys suunnitteli aloittavansa sähkönmyynnin myös Itävallassa ja Norjassa. Yrityksen toimistot sijaitsevat Helsingissä, Salossa ja Vaasassa. Yrityksen omistaja oli Håkan Gustafsson, joka on aikaisemmin toiminut konkurssiin menneen Werel Oy:n maajohtajana sekä 220 Energia Oy:n hallituksen puheenjohtajana ja pääomistajana. Sopimuksia myytiin Helsingistä ja Bangkokista Nordic Marketing Servicen kautta.
Kilpailu- ja kuluttajavirasto varoitti yrityksestä tammikuussa 2020. Virasto oli saanut satoja ilmoituksia Fi-Nergyä koskevista ongelmista, virheitä sopimuksissa ja laskutuksessa. Kuluttaja-asiamies harkitsi helmikuussa 2021 ryhmäkannetta.
Fingrid purki kesäkuussa 2021 Fi-Nergyn tasevastaavana olleen yrityksen tasepalvelusopimuksen. Fi-Nergy Voiman sähköntoimitukset asiakkaille keskeytyivät. Lisäksi poliisi epäilee Fi-Nergyä ja toista sähkönmyyntiyritystä 6,5 miljoonan euron veropetoksista. Fi-Nergy Voiman ja 365 Hankinta Oy:n asiakkaita kehotettiin vaihtamaan toiseen sähkönmyyntiyhtiöön.
Yritys lähetti perintäyrityksen PS Perintä Oy kautta aiheettomia laskuja vuonna 2021ja vielä vuonna 2022:kin.
Jaryd Lazar

Jaryd ”Summit1g” Lazar on yhdysvaltalainen Twitch-striimaaja ja entinen kilpailullinen -pelaaja. Hänet tunnetaan yhtenä Twitch-palvelun suosituimmista striimaajista ja hänen striiminsä ovat keränneet viimeisen kolmen vuoden aikana, päivittäin noin 20 tuhatta katsojaa. Lazar on tyypiltään monipuolinen striimaaja ja hänet nähdään striimaamassa eri pelejä eri peligenreistä.
Vuonna 2019 Lazarilla on yli 3,6 miljoonaa seuraajaa ja 263,4 miljoonaa katselukertaa. Se tekee hänestä Twitchin viidenneksi seuratuimman striimaajan.
Bagdadin yliopisto

Bagdadin yliopisto ( "Jāmi'at Baghdād") on Bagdadin keskustassa sijaitseva Irakin ensimmäinen ja arabimaailman toiseksi suurin yliopisto, jossa on yli 70 000 opiskelijaa ja 24 kollegiota "(college)".
Oppilaitoksen lainopillinen kollegio aloitti toimintansa vuonna 1908 ja lääketieteellinen kollegio 1927. Vuonna 1957 oppilaitos muutettiin yliopistoksi, ja se alkoi myöntää akateemisia oppiarvoja. Yliopiston islamilaisten tieteiden kollegio katsoo, että sen juuret ovat Abu Hanifan moskeijan yhteyteen perustetussa "madrasassa," joka perustettiin vuonna 1067.
Yliopisto sai 1950-luvulla uuden kampuksen, jonka suunnittelivat arkkitehdit Walter Gropius, Louis McMillen ja Robert McMillan. Kampusta laajennettiin 1982. Yliopisto oli vuonna 2018 Timesin yliopistojen ranking-listalla sijalla 800–1 000. 
Huomautus.
Selain varoittaa, että yliopiston omat sivut voivat olla haitalliset.
Air Belgium

Air Belgium on belgialainen lentoyhtiö. Yhtiön pääkonttori on Mont-Saint-Guibertissa, ja yhtiön laivasto operoi pääosin Brysselin lentoasemalta.
Historia.
Yhtiö perustettiin kesällä 2016. Yhtiön perusti sen nykyinen toimitusjohtaja Niky Terzakis, kuka aiemmin työskenteli ASL Airlines Belgiumilla (aiemmin TNT Airways). Tarkoituksena oli yhdistää Belgia Kiinaan, muun muassa Hongkongiin, Pekingiin, Shanghaihin, Xi’aniin, Wuhaniin, Taiyuaniin ja Zhengzhouhun yhtiön kotipaikasta Brysselistä.
Yhtiön ensimmäinen lento Brysselistä Hongkongiin oli tarkoitus lentää elokuussa 2017, mutta näin ei käynyt, koska yhtiöltä puuttui "air operator's sertificate (AOC)". Joulukuussa 2017 yhtiö kertoi, että ensilento lennettäisiin maaliskuussa 2018. Yhtiö kertoi myös, että business-luokan matkustajat ja muut premium matkustajat pääsisivät lentämään Brysselin lentokentän uudesta yksityisterminaalista. Turistiluokan matkustajat käyttäisivät normaalia terminaalia. 
14. päivä maaliskuuta lentoyhtiö ilmoitti, että oli saanut tarvittavan sertifikaatin Belgian ilmailuviranomaisilta, ja että yhtiö voisi alkaa lentämään. Yhtiö ilmoitti, että ensilento lennettäisiin huhtikuussa.
29. päivä maaliskuuta yhtiö lensi ensimmäisen lentonsa. Tämä ei kuitenkaan ollut yhtiön oma lento, vaan Surinam Airwaysin lento, jonka Air Belgium operoi Airbus A340-300-koneella. Lento oli Schipholin kansainväliseltä lentoasemalta Amsterdamista Paramariboon Surinameen. 
25. päivä huhtikuuta lentoyhtiö ilmoitti, että yhtiön oma ensilento myöhästyisi jälleen, koska eivät olleet saaneet Venäjän ilmailuviranomaisilta lupaa lentää Venäjän ilmatilan yli Hongkongiin. Yhtiön uusi ensilentopäivä olisi 3. kesäkuuta. 
Sen jälkeen kun 3. kesäkuuta yhtiö sai ensilentonsa lennettyä, ilmoitti yhtiö lopettavansa Hongkongin lennot talven ajaksi, ja alkoi keskittyä charter-lentoihin. Talven ajaksi yhtiö luovutti laivastonsa Air Francen käyttöön.
Vuoden 2018 lopussa British Airways wet leasasi Air Belgiumin Airbus A340-300-koneen operoimaan yhtiön reittejä Lontoon Heathrow’n lentoasemalta muun muassa Kairoon, Abu Dhabiin ja Dubaihin.
Laivasto.
Laivaston keski-ikä toukokuussa 2024 on 11,9 vuotta.
Aapeli-myrsky

Aapeli-myrsky (tunnetaan myös nimellä Alfrida-myrsky) oli voimakas myrsky, joka iski Suomeen 2. tammikuuta 2019. Myrsky aiheutti suuria ja vakavia omaisuusvahinkoja, ja niiden lisäksi yksi myrskytuhoja Ahvenanmaalla raivaamassa ollut ihminen sai surmansa. Myrskyn aikana aallokko oli merialueilla hyvin suurta. Myrskyssä suurin keskituulennopeus – suurin Suomessa koskaan todettu – oli Kökarissa mitattu 32,5 m/s ja kovin puuska ylitti 40 m/s. Sähkö oli poikki enimmillään yli 100 000 kotitaloudelta lähinnä Lounais-Suomessa. Sähkökatkot aiheuttivat häiriöitä myös matkapuhelinverkoissa.
Tanskassa Aapelin sisarmyrsky heitti Ison-Beltin ylittävällä rautatiesillalla tavarajunan kuorman päin matkustajajunaa. Onnettomuudessa sai surmansa kahdeksan henkilöjunan matkustajaa.
Jüri Pihl

Jüri Pihl (17. maaliskuuta 1954 Kuressaare – 3. helmikuuta 2019) oli virolainen virkamies ja poliitikko.
Pihl valmistui juristiksi Tarton yliopistosta vuonna 1982. Neuvostoaikana Pihl työskenteli tutkijana Eestin SNT:n sisäministeriössä vuosina 1975–1986.
Uudelleenitsenäistyneessä Virossa Pihl toimi Kaitsepolitsein ensimmäisenä pääjohtajana vuosina 1991–2003, minkä jälkeen hän oli Viron pääsyyttäjänä 2003–2005 ja oikeusministeriön kanslerina 2005–2007. Politiikassa Pihl toimi sisäministerinä Ansipin II hallituksessa 2007–2009 edustaen sosiaalidemokraatteja. Pihl oli Sosiaalidemokraattisen puolueen (SDE) puheenjohtajana 2009–2010 toimien samaan aikaan Tallinnan apulaispormestarina. Tämän pestin jälkeen hän jätti politiikan.
Tatjana (laulaja)

Tatjana Georgijeva Kacova (, s. 17. heinäkuuta 1978, Saedinenie, Bulgaria) on bulgarialainen pop-folk-laulaja, joka käyttää taiteilijanimeä Tatjana ()
Chenognen verilöyly

Chenognen verilöyly oli toisen maailmansodan sotarikos, johon yhdysvaltalainen 11. panssaridivisioona syyllistyi 1. tammikuuta 1945 lähellä Belgian Chenognea teloittamalla noin 80 saksalaista sotavankia Ardennien taistelun aikana. Yhdysvallat eivät ole myöntäneen tapahtunutta, eikä sitä ole koskaan virallisesti tutkittu.
Ursula Kuczynski

Ursula Beurton, o.s. "Kuczynski", vakoojanimi "Sonja", kirjailijanimi "Ruth Werner" (15. toukokuuta 1907 Berliini – 7. heinäkuuta 2000 Berliini) oli saksalaissyntyinen vakooja, joka työskenteli 1930-luvulta alkaen toisen maailmansodan jälkeiseen aikaan Neuvostoliiton hyväksi. Hän välitti Neuvostoliittoon tietoja muun muassa Ison-Britannian ja Yhdysvaltojen Manhattan-ohjelmasta. Hänet palkittiin Neuvostoliitossa everstin kunnia-arvolla. Salanimellä Ruth Werner hän kirjoitti sittemmin DDR:ssä asuessaan kirjoja.
Berliiniläissyntyisen Kuczynskin vanhemmat olivat juutalaisia kommunisteja. Toisten tulkintojen mukaan hänen isänsä Robertin paikka poliittisessa kentässä vaihteli keskustavasemmistosta jyrkän linjan oikeistoon. Ursula kouluttautui Moskovassa radiosähköttäjäksi. Hän kuului Saksaa vakoilleeseen Punainen orkesteri -ryhmään, mutta sodan edetessä hän siirtyi työskentelemään Britanniaan. Kuczynski oli Ison-Britannian atomipommiprojektissa työskennelleen vakoilijan Klaus Fuchsin yhteyshenkilö eli "hoitaja" ja poistui Isosta-Britanniasta Itä-Saksaan tämän paljastuttua helmikuussa 1950. 
Hannah Veale on tehnyt hänestä dokumenttielokuvan "Atomipommin varastaja", jossa haastatellaan Kuczynskin poikaa Peter Beurtonia.
Salibandyn Euroopan cup 2003–2004

Euroopan cup 2003–2004 oli järjestyksessään 11. salibandyn seurajoukkueiden Euroopan-mestaruusturnaus. Se pelattiin Saksassa tammikuussa 2004. Karsintakierros lopputurnaukseen järjestettiin elokuussa 2003 Tšekissä.
Euroopan cupin voitti vuonna 2004 miehissä ruotsalainen Pixbo Wallenstam IBK, joka voitti finaalissa Espoon Oilersin 10–7. Naisten Euroopan cupin voitti suomalainen SC Classic, joka voitti finaalissa Södertäljen 6–3.
Gråhund

Gråhund eli harmaa pystykorva oli skandinavialainen koirarotu, joka lakkasi olemasta vuonna 1981 FCI:n jaettua sen alkuperäisen rotumääritelmän kahtia jämtlanninpystykorvaksi ja harmaaksi norjanhirvikoiraksi.
Ulkonäkö.
Kallo oli leveä, otsapenger ei havaittavissa. Silmät olivat tummanruskeat ja korvat pystyt. Kuono oli aavistuksen kalloa lyhyempi. Purenta oli aina leikkaava. Runko oli lyhyt, rinta leveä ja syvä. Raajat olivat keskipitkät. Häntä oli selän päälle kiertynyt. Karvapeite oli suora, melko pitkä ja kova. Väritys oli harmaa eri sävyissään, pohjavilla oli vaaleanharmaa. Urosten keskimääräinen säkäkorkeus oli 52 ja narttujen 49 cm.
Luonne ja käyttäytyminen.
Gråhund oli itsevarma ja tarmokas. Se suhtautui omaan perheeseensä ystävällisesti.
Air Belgium (1979–2000)

Air Belgium oli belgialainen lentoyhtiö. Yhtiö perustettiin vuonna 1979, ja lakkautettiin vuonna 2000, kun toinen yhtiö Airtours osti sen. Air Belgium oli lomalentoyhtiö.
Historia.
Toukokuussa 1979 matkanjärjestäjä Sun International yhdisti charter-lentoyhtiöt Abelag Aviationin ja Herfurthin yhdeksi yhtiöksi. Uusi yhtiö Air Belgium alkoi operoimaan lentoja Boeing 707- ja Boeing 737-200-koneilla. Yhtiö lensi Belgian pääkaupungista Brysselistä kohteisiin Välimerellä. 
Vuonna 1990 Air Belgium alkoi lentää Yhdysvaltoihin ja Meksikoon.
Vuonna 1998 Air Belgium myytiin Airtoursille. Vuoden 2000 loppupuolella kaikki Air Belgiumin lennot lopetettiin.
ASL Airlines Ireland

ASL Airlines Ireland (aiemmin Air Contractors) on irlantilainen rahtilentoyhtiö. Se operoi lentoja eri puolilla Eurooppaa muille lentoyhtiöille, kuten FedExille ja DHL Expressille. Yhtiö operoi myös aikatauluttamattomia charterlentoja ja joitakin wet lease -lentoja.
Yhtiön emoyhtiön ASL Airline Holding Limitedin pääkonttori sijaitsee Swordsissa, Irlannissa. 
Historia.
Yhtiö perustettiin vuonna 1972 nimellä Air Bridge Carriers. Samana vuonna yhtiö lensi ensilentonsa. Syyskuussa 1992 yhtiö vaihtoi nimensä Hunting Cargo Airlinesiksi. Samana vuonna yhtiön koko liikenne siirrettiin Irlantiin. Kesäkuussa 1998 yhtiö myi ilmailuosuutensa CMB Compagnie Maritime Belgelle ja Safairille. Samalla yhtiö rebrandattiin Air Contractorsiksi. 
Air Contractors osti vuonna 2008 ranskalaisen lentoyhtiön Europe Airpostin. Myöhemmin, kun EAP oli kokonaan osa Air Contractorsia, yhtiö uudelleenbrandattiin ASL Aviation Groupiksi. Tytäryhtiöt Air Contactors ja Europe Airpost pitäisivät kuitenkin omat nimensä. Nimi ASL edustaa lentoyhtiöitä, tukea ja leasingia (). 
4. päivä kesäkuuta 2015 ASL Aviation Group ilmoitti, että Air Contractorsin nimi vaihdettaisiin ASL Airlines Irelandiksi, ja Europe Airpostin nimi vaihdettaisiin ASL Airlines Franceksi. Lisäksi yhtiön matkan varrella ostamien lentoyhtiöiden Farnair Hungaryn ja Farnair Switzerlandin nimet vaihdettaisiin ASL Airlines Hungaryksi ja ASL Airlines Switzerlandiksi.
5. päivä helmikuuta 2016 yhtiö ilmoitti ostaneensa TNT Airwaysin ja PAN Airin, ja muuttavansa näiden nimet ASL Airlines Belgiumiksi ja ASL Airlines Spainiksi.
ASL Aviation Groupin tytäryhtiö ASL Airlines Switzerland lakkautti kaikki lennot 1. helmikuuta 2018.
Laivasto.
Laivasto 30. päivänä syyskuuta 2018
Glattzentrum

Glattzentrum on kauppakeskus Sveitsin Wallisellenissä, Zürichin koillispuolella. Ostoskeskus avattiin vuonna 1975. Kauppakeskuksen vuotuinen kävijämäärä on 9 miljoonaa. 
Liikevaihdoltaan kauppakeskus on Sveitsin suurin (606 milj. Sfr vuonna 2015). Myyntitiloja kauppakeskuksessa on 43 400 neliömetriä, ja myynti neliötä kohden oli vuonna 2015 noin 14 000 Sfr.
Pisoniat

Pisoniat ("Pisonia") on ihmekukkakasvien heimoon kuuluva kasvisuku.
Pisoniat ovat pensaita tai pieniä puita tai puuvartisia köynnöksiä, enimmillään 30 metriä pitkiä. Kuori on ohut, pehmeä ja kermanvärinen. Nahkeat tai paperimaiset lehdet sijaitsevat vastakkain, tai vuorotellen. Pienet kukat kasvavat erikoistuneiden kukkaversojen päihin. Hede- ja emikukat ovat erilaisia, hedekukissa 6–10 hedettä.
Eräiden tämä suvun puiden siemenet ovat todella tahmeita. Hyönteiset takertuvat niihin, samoin kuin hyönteisiä tavoittelevat linnut. Siemeniä voi tarttua lintuihin niin paljon, että ne menettävät lentokykynsä. Tahmeiden siementen hyöty on kuitenkin siinä, että ne voivat kulkeutua lintujen mukana kaukaisiin paikkoihin. Lähiympäristöönsä puu taas leviää katkeilevien oksiensa avulla - maahan pudonnut oksa juurtuu helposti.
Agnelo Gustavo Adolfo de Souza

Kunnianarvoisa Agnelo Gustavo Adolfo de Souza (21. tammikuuta 1869 Anjuan, Intia – 20. marraskuuta 1927 Rachol, Goa, Intia) oli intialainen pappi, mystikko ja saarnaaja. Hän eli seuraavien 5 paavien hallintokausien aikana: autuas Pius IX (1846–1878), Leo XIII (1878–1903), pyhä Pius X (1903–1914), Benedictus XV (1914–1922) ja Pius XI (1922–1939). Paavi Johannes Paavali II julisti hänet kunnianarvoisaksi 10. marraskuuta 1986.
Psidium galapageium

Psidium galapageium on guavoiden sukuun kuuluva kasvi, jota kasvaa villinä Galapagossaarilla. Se on pensas tai pieni puu, jolla on soikeat lehdet ja pienet valkoiset kukat. Hedelmä on pyöreähkö marja, raakana keltainen, kypsänä mustanpunainen.
Kuu (jumala)

Kuu, tai joskus myös Kuutar, on Kuun jumalatar ja yksi luonnottarista Suomen mytologiassa.
Yhdessä Päivättären kanssa Kuutar muodostaa taivaan valoja hallitsevan kaksikon ja heidät nähdään harvoin erillään. "Taivaanvaloilta kosinta" ja "Taivaanvalojen kosinta" -runoissa kaksikko esiintyy yleensä runossa esiintyvän päähenkilön kosinnan kohteena ja joskus heidät saamistetaan Pohjolan tyttäriin. Samoin Pohjolan tytärten tavoin Kuuttaren kerrotaan kutoneen kultalankaa kuusta samalla, kun Päivätär kutoi hopealankaa auringosta.
Kalevalan mukaan, Ilman tytär Ilmatar antoi sotkan munia polvensa päessä. Muna hajosi ja loi maailmankaikkeuden: valkuaisesta tuli kuu ja keltuaisesta aurinko. Kansanrunoissa tässä samassa taivaanvalojen syntyyn johtaneessa tilanteessa on puolestaan Väinämöinen.
Muita kuuhun liittyviä olentoja.
Mikael Agricolan laatiman jumalluettelon mukaan Kapeet ja Rahko ovat vastuussa kuun eri vaiheista.
Stora Ängesön-Lilla Ängesön

Stora Ängesön-Lilla Ängesön on kaksoissaari Kemiönsaaren kunnassa Varsinais-Suomessa. Saari kuuluu Kemiönsaaren eteläiseen Hiittisten saaristoon. Stora Ängesön-Lilla Ängesön on vakituisesti asututtu: Ympärivuotisesti sillä asuu yksi ihminen.
Stora Ängesönin ja Lilla Ängesönin välinen salmi on ollut purjehduskelpoinen vielä keskiajalla. Salmi on maankohoamisen vuoksi kasvanut umpeen ja yhdistänyt saaret. Muutamia muita pienempiä saaria on myös kasvanut kiinni saareen. Stora Ängesönin ja Lilla Ängesönin välillä on nyt fladamainen merenlahti Storfladan. Saaren vakituinen asutus sijaitsee sen pohjoisosassa Skepparhamnenin lahden rannalla.
Stora Ängesönin ja Lilla Ängesönin välinen salmi on ollut suojaisa levähdyspaikka laivoille. Salmessa on ollut useita pitkiä lahtia, joista Långviken saaren länsipuolella on yhä olemassa. On mahdollista, että 1500-luvulla mainittu satama Ängishamn on tarkoittanut Stora Ängesönin salmea. Kuivuneen salmen kynnyksen länsipuolelta on löytynyt Suomen ainoa tunnettu riimukivi.
Saaren koilliskulmassa on saareen kiinni kasvanut Tokholmen, jossa on useita saaren entisen asukkaan tekemiä kivirakennelmia ja vallituksia.
The Rewrite

The Rewrite on Marc Lawrencen käsikirjoittama ja ohjaama yhdysvaltalainen romanttinen komedia vuodelta 2014. Siinä Hugh Grant esittää Binghamtonin maaseutuyliopistoon vierailevaksi opettajaksi tulevaa vastaeronnutta Hollywood-käsikirjoittajaa ja Marisa Tomei häneen rakastuvaa aikuisopiskelijaa.
Tuotanto.
Käsikirjoittaja-ohjaaja Marc Lawrence on itse valmistunut Binghamtonin yliopistosta ja tavannut siellä vaimonsa, mistä hän sai innoituksen elokuvan käsikirjoitukseen. Kuvauspaikkoina käytettiin yliopiston pääkampusta, sitä ympäröivää kaupunkialuetta sekä Long Islandin yliopiston LIU Post -kampusta Brookvillessä.
Vastaanotto.
Rotten Tomatoes -koontisivuston mukaan 66 prosenttia kriitikoista on antanut "The Rewritelle" myönteisen arvostelun. Yleisenä konsensuksena näyttelijöiden luomien hahmojen sympaattisuus pelastaa tarinan tavanomaisuudesta kärsivän elokuvan.
"The Rewrite" oli Mark Lawrencen ja Hugh Grantin neljäs yhdessä tekemä elokuva ja ensimmäinen, joka ei saanut Suomessa teatterilevitystä. Elokuva sai Suomessa lehtiarvosteluja television ensiesityksen alla helmikuun alussa 2019. "Helsingin Sanomien" Timo Peltonen sanoi "The Rewritea" mukiinmeneväksi komediaksi, jossa Hugh Grant näyttelee ikään kuin parin vuosikymmenen takaista itseään, Hollywoodin hyljeksimäksi muuttunutta entistä huippuammattilaista. "Aamulehden" Laura Krohnin mielestä elokuva on ”semmoinen eloisa pakkaus, jonka ääressä ilta sujahtaa mukavasti niille paikkeille, että tulee kiire nukkumaan”. Mitään ikimuistoista se ei hänestä tarjoa, muttei myöskään pettymystä.
Salibandyn naisten Euroopan cup 1993

Naisten Euroopan cup 1993 oli järjestyksessään ensimmäinen naisten salibandyn seurajoukkueiden Euroopan-mestaruusturnaus. Se järjestettiin joulukuussa 1993 Helsingissä. Miesten cup pelattiin Tukholmassa. Vasta vuodesta 1994 lähtien miesten ja naisten Euroopan cup järjestettiin yhdessä.
Salibandyn Euroopan cup 1994

Euroopan cup 1994 oli järjestyksessään toinen salibandyn seurajoukkueiden Euroopan-mestaruusturnaus. Se järjestettiin joulukuussa 1994 Sveitsissä. Naisten ja miesten cup järjestettiin ensimmäistä kertaa yhdessä.
Miehissä cupin voiton uusi edellisvuoden mestari Balrog IK. Naisten cupin mestaruuden voitti Sjöstad IF, joka voitti finaalissa hallitsevan mestarin VK Rasketin 3–2.
Kirsi Nisonen

Kirsi Nisonen (s. 1980 Joensuu) on suomalainen designer, käsityöläinen ja museoalan tuottaja. Nisosen debyyttimallisto lateksiasu-kokoelma Latexmania julkaistiin 2004. Hänen ensimmäinen omaa nimeään kantava mallisto lanseerattiin vuonna 2008. Se koostui Nisosen tavaramerkeiksi muodostuneista turbaaneista, korseteista ja hatuista. Malliston kasvoina nähtiin muun muassa Ninja Sarasalo.
Vuonna 2011 Nisosen loi markkinointitoimisto Bob Helsingin kanssa modernin ylioppilaspäähine ”YO-laketin”, joka voitti samana vuonna Vuoden huiput - hopeahuippu -palkinnon. Nisosen Cailapille 2013 suunnittelema ”Paradise” mallisto oli laajassa vähittäismyynnissä esimerkiksi Halosella, Stockmannilla ja Sokoksella. Vuonna 2015 hän suunnitteli Finlaysonille ”Doggystyle” -rusettimalliston.
Nisosen suunnittelemia asusteita on nähty usein julkisuuden henkilöillä, esimerkiksi Jenni Vartiaisella, Maria Veitolalla ja norjalaisella pop-tähti Anniella. Vuonna 2010 hän suunnitteli ja valmisti laulaja Chisun Linnan juhlien puvun. "Iltalehden" lukijat äänestivät sen myöhemmin yhdeksi vuosituhannen kauneimmista Linnan juhla-asuista. Vuonna 2012 Nisonen suunnitteli virallisen World Design Capital Helsinki -ruusukkeen, joka nähtiin muun muassa Tarja Halosen yllä.
Vintage-harrastajana tunnettu Nisonen toimi asiantuntijana "Suomen huutokauppakeisari"-ohjelmassa toisella tuotantokaudella. Keväällä 2019 Nisonen oli mukana FOXin esittämässä "Huutokaupan metsästäjät Suomi"-sarjassa. 
Nisonen on ollut aktiivinen alakulttuurivaikuttaja 2000-luvun alusta lähtien. Vuonna 2002 hän toimi juontajana kaapelitelevisiokanava MoonTV:lla. Vuonna 2004 Nisonen oli mukana perustamassa La Persé -klubikollektiivia. Vuonna 2007 "Helsingin Sanomat" valitsi Club La Persén Helsingin parhaaksi bailupoppooksi ja "City"-lehti kaupungin parhaiksi pukeutujiksi. Vuonna 2017 La Persé osallistui Eurovision laulukilpailun Suomen esikarsintoihin ”My Little World” kappaleella.
Nykyään Nisonen työskentelee tuottajana museoalalla. Suomen Kansallismuseossa hän on ollut mukana tuottamassa vintage-tapahtumia, museoravintolan konseptiuudistusta ja museokauppojen yhteistyömallistoja.
Salibandyn Euroopan cup 1995

Euroopan cup 1995 oli järjestyksessään kolmas salibandyn seurajoukkueiden Euroopan-mestaruusturnaus. Se järjestettiin Karlstadissa, Ruotsissa 27.–30. joulukuuta 1995. Joukkuemäärää oli tänä vuonna saatu naisissakin nostettua kahdeksaan.
Miesten turnauksen voitti ruotsalainen Kista, joka voitti finaalissa kaksinkertaisen mestarin Balrog IK:n. Naisten mestaruuden voitti edellisvuoden tapaan Sjöstad IF.
Colette Senami Agossou Houeto

Colette Sénami Agossou Houéto (s. 1939 Porto Novo, Ranskan Dahomey) on beniniläinen opettaja, poliitikko ja runoilija. 
Houéto suoritti peruskoulun kotikaupungissaan Porto-Novossa ennen kuin jatkoi kouluaan Cotonoussa. Hän jatkoi opintojaan Strasbourgin yliopistossa sekä Münchenin ja Aix-en-Provencen yliopistoissa. Hän on ammatiltaan opettaja, ja hänestä tuli Beninin kansallisen kasvatustieteellisen koulutuksen ja tutkimuksen instituutin johtaja (1977–1981). Vuosina 1986–1991 hän toimi Afrikan kehityspankin hankkeessa, jonka tarkoituksena oli integroida naisia Beninin kehitys- ja laajentumisohjelmaan. Hän toimi myös perus- ja keskiasteen ministerinä Yayi Bonin ensimmäisessä hallituksessa. Hän on aktiivinen Adrien Houngbédjin Parti du Reanouveau Démocratiquessa (PRD).
Houéto on mainittu feministiseksi runoilijaksi, jolla on vahva ääni.
Augustine Thevarparampil

Autuas Augustine Thevarparampil (1. huhtikuuta 1891 Ramapuram, Kerala, Intia – 16. lokakuuta 1973 Ramapuram, Kerala, Intia) oli pappi, jota kutsutaan myös “dalitien hyväksi paimeneksi”. Hän eli seuraavien 7 paavien hallintokausien aikana: Leo XIII (1878–1903), pyhä Pius X (1903–1914), Benedictus XV (1914–1922), Pius XI (1922–1939), Pius XII (1939–1958), pyhä Johannes XXIII (1958–1963) ja Paavali VI (1963–1978). Paavi Johannes Paavali II julisti hänet kunnianarvoisaksi 22. kesäkuuta 2004, paavi Benedictus XVI julisti hänet autuaaksi 30. huhtikuuta 2006 ja hänen muistopäiväänsä vietetään 16. lokakuuta.
Gran Alianza por la Unidad Nacional

Gran Alianza por la Unidad Nacional, (suom. 'Kansallisen yhtenäisyyden suurliitto',) myös Unidad, lyh. GANA on El Salvadorissa vaikuttava keskustaoikeistolaiseksi itsensä määrittelevä puolue. Se on perustettu vuonna 2010, ja käytännössä sen perustivat Arena-puolueesta eronneet jäsenet. Se tekee yhteistyötä vasemmistolaisen FMLN-puolueen kanssa. GANAn presidenttiehdokas Nayib Bukele valittiin vuoden 2019 vaaleissa El Salvadorin presidentiksi. Jo vuonna 2014 puolue oli ollut mukana presidentinvaalissa ehdokkaanaan Arenasta siirtynyt entinen presidentti Antonio Saca. 
Puolueella oli vuoden 2018 tilanteen mukaan 11 parlamenttipaikkaa yhteensä 84:stä.
Heikki Kännö

Heikki Kännö (s. 1968) on suomalainen kirjailija. Hän on valmistunut taidemaalariksi Turun piirustuskoulusta ja työskennellyt muun muassa vapaana taiteilijana ja graafisena suunnittelijana. Kännö asuu ja työskentelee Turussa.
Ura.
Kännön esikoisromaani "Mehiläistie" (2017) oli ehdolla Tulenkantaja-palkinnon sekä Helsingin Sanomien kirjallisuuspalkinnon saajaksi. 
Toisella romaanillaan "Sömnö" (2018) Kännö voitti Runeberg-palkinnon. Teos on ilmestynyt myös Liettuassa ja Virossa. 
Kolmas romaani "Runoilija" ilmestyi vuonna 2020, ja se oli yksi vuoden Finlandia-palkintoehdokkaista. 
Kännön neljäs romaani "Ihmishämärä" (2022) oli sekin Finlandia-palkintoehdokkaana. "Ihmishämärä" rakentuu Richard Wagnerin Nibelungin sormus -oopperan pohjalle. Teos ammentaa eurooppalaisesta aatehistoriasta sekä skandinaavisesta mytologiasta ja käsittelee ympäristötuhoa sekä taiteen ja mystiikan suhdetta. "Ihmishämärä" tuo yhteen Kännön aiemman tuotannon, ja siinä on aineksia kolmesta ensimmäisestä romaanista. Kriitikko Toni Jerrmanin mukaan teos kiinnittää Kännön suomalaiseen kirjallisuushistoriaan.
Kriitikko Vesa Rantaman mukaan Kännön tuotanto on omalaatuista ja se ammentaa viime vuosisatojen eurooppalaisesta hengenelämästä. Kännö ottaa vakavasti esoterian ja magian vuosisataiset perinteet ja käyttää niitä taitavasti fiktionsa polttoaineena.
Amerikanbassi

Amerikanbassi ("Morone americana") on bassien heimoon kuuluva pohjoisamerikkalainen kalalaji.
Ulkonäkö ja koko.
Amerikanbassi on suhteellisen pienikokoinen bassilaji, keskimäärin 13-18 senttimetrin mittainen. Kalan kyljet ovat hopeiset, rintaevät oranssit, muut evät sekä pyrstö tummanharmaat. Amerikanbassi voi elää jopa lähes 20 vuoden ikäiseksi.
Levinneisyys ja elinympäristö.
Amerikanbassi esiintyy luontaisesti Pohjois-Amerikan itärannikolla Kanadan Quebecista Yhdysvaltain Pohjois-Carolinaan ulottuvalla vyöhykkeellä. Se on pohjakala, joka elää meri- ja murtovesiympäristössä etupäässä estuaareissa keskimäärin 10 metrin syvyydessä. Se on kuitenkin levittäytynyt laajasti myös Yhdysvaltojen sisävesiin, mm. Suuriin järviin ja Mississippijoen vesistöön.
Amerikanbassi on luokiteltu haitalliseksi vieraslajiksi koko EU:n alueella ja siis myös Suomessa, vaikka lajia ei ole vielä Euroopassa tavattu.
Thomas Strakosha

Thomas Fotaq Strakosha (s.19. maaliskuuta 1995 Ateena, Kreikka) on albanialainen jalkapallomaalivahti. Hän edustaa Kreikan Superliigassa pelaavaa AEK Ateenaa. Vuoteen 2022 hän edusti italialaista Laziota, jonka ykkösmaalivahti hän oli helmikuusta 2017 alkaen, ja kausina 2022–2024 englantilaista Brentfordia, jossa hän jäi lähes täysin varamaalivahdin rooliin. Hän on pelannut myös Albanian maajoukkueessa. Strakoshan isä Fotaq on entinen jalkapalloilija ja myös Thomasin veli Dhimitri on jalkapalloilija.
Seurajoukkueura.
Uran alku.
Strakoshan ura alkoi Panionioksessa, josta seuraavana vuonna Lazio osti hänet 75 tuhannen euron siirtosummalla. Hänestä tuli Lazion Primavera joukkueen tärkeimpiä pelaajia.
Lazio.
Kun Lazion maalivahti Juan Pablo Carrizo siirtyi Interiin, Strakosha sai mahdollisuuden Lazion edustusjoukkueessa. Hän ei kuitenkaan päässyt kertaakaan kentälle.
Laina Salernitanaan.
Heinäkuussa 2015 Strakosha lainattiin juuri Serie B:hen nousseeseen Salernitanaan saamaan kokemusta. Hän teki ammattilaisdebyyttinsä 9. elokuuta Pisaa vastaan Italian cupissa ja liigadebyyttinsä 6. syyskuuta Avellinoa vastaan.
Paluu lainalta.
Heinäkuussa 2016, Strakosha palasi lainaltaan Lazioon. Kun Etrit Berisha lähti kesällä Atalantaan ja Federico Marchetti oli loukkaantunut, Strakosha sai mahdollisuutensa Laziossa Milania vastaan ja piti viisi päivää myöhemmin ensimmäisen Serie A -nollapelinsä Empolia vastaan. 
Strakosha aloitti pelaamalla Lazion Italian supercup -voitossa. Strakosha valittiin kauden 2017–2018 parhaaksi nuoreksi maalivahdiksi. Toukokuussa 2019 hän oli Italian cupin loppuottelussa voittamassa Atalantaa ja joulukuussa 2019 Italian supercupin loppuottelussa voittamassa Juventusta.
Strakoshan sopimus Lazion kanssa jatkui kesäkuuhun 2022 asti.
Brentford.
Strakosha siirtyi heinäkuussa 2022 Englannin Valioliigassa pelaavaan Brentfordiin. Hän pääsi kaudella 2022–2023 pelaamaan vain liigacupin toisen kierroksen ottelun Colchester Unitedia ja FA Cupin kolmannen kierroksen ottelun West Ham Unitedia vastaan. Kaudella 2023–2024 hän pelasi kaksi Valioliigan ja kaksi FA Cupin ottelua.
AEK Ateena.
Heinäkuussa 2024 Strakosha siirtyi Brentfordista ilmaissiirrolla Kreikan Superliigan AEK Ateenaan. Hän allekirjoitti AEK:n kanssa viisivuotisen sopimuksen. Kaudella 2024–2025 Strakosha pelasi 23 Kreikan Superliigan ottelua, joista nollapelejä oli 12. Hän pelasi debyyttikaudellaan AEK:ssa myös kaksi Kreikan cupin ottelua sekä neljä Konferenssiliigan karsintaottelua.
Maajoukkueura.
Strakosha sai kutsun Albanian A-maajoukkueeseen vuonna 2016, mutta kentälle hän pääsi ensi kerran Italiaa vastaan maaliskuussa 2017. Kesän 2024 EM-kilpailuissa hän pelasi kaikki Albanian kolme ottelua. Hän on heinäkuun 2025 loppuun mennessä pelannut 41 A-maaottelua.
Ludza

Ludza on kaupunki Latgallian alueella itäisessä Latviassa. Kaupungin väkiluku oli 8 931 asukasta vuonna 2011. Ludzan pormestarina toimii Alīna Gendele.
Agneepath (vuoden 2012 elokuva)

Agneepath on vuonna 2012 ilmestynyt Karan Malhotran ohjaama intialainen toimintaelokuva.
Felix Callander

Felix Callander (s. 15. lokakuuta 1998 s. Söderfors) on norjalainen jääpalloilija. Hän edustaa Ruotsin Elitserienissä pelaavaa IFK Vänersborg:ia.
Saavutukset.
Maajoukkueessa
Henkilökohtaisesti
Long Islandin yliopisto

Long Islandin yliopisto ("Long Island University, LIU") on yksityinen yliopistojärjestelmä Yhdysvaltojen New Yorkin osavaltion eteläosassa. Sen kaksi pääkampusta sijaitsevat Long Islandin Brookvillessä (LIU Post) ja New Yorkin kaupungin Brooklynissä (LIU Brooklyn). Muita oppilaitoksen yksiköitä ovat Suffolkin piirikunnassa toimivat LIU Brentwood ja LIU Riverhead sekä Rocklandin ja Westchesterin piirikunnissa toimiva LIU Hudson.
LIU Post -kampuksen suosituimpia pääaineita ovat liiketaloustiede, rikosoikeus, psykologia ja kasvatustiede. Vuonna 2020 siellä aloitti eläinlääketieteen laitos. Opiskelijoita on noin 7 900, joista noin kymmenesosa ulkomaisia.. LIU Brooklynissa annetaan sairaanhoitajien ja farmaseuttien koulutuksesta. Opiskelijoita on noin 7 000, joista yli 400 ulkomaisia opiskelijoita..
Shroud

Michael "Shroud" Grzesiek, (s. 2. kesäkuuta 1994 Toronto, Kanada) on kanadalainen striimaaja ja entinen - ammattilaispelaaja. Hänellä on maailman parhaimpiin kuuluva osumatarkkuus ammuntapeleissä ja häntä pidetään "PlayerUnknown's Battlegroundsin" maailman parhaimpina pelaajina.
Ura.
Shroud aloitti "Counter-Strike: Global Offensive" -uransa ESEA-liigan joukkueista Exertus ja Manajuma. Hän tuli jo varhain tunnetuksi väijyntä-, pelinratkaisu- ja ammuntataidoistaan. Hyvien näyttöjen myötä Shroud solmi elokuussa 2014 sopimuksen suuren ammattilaisjoukkue Cloud9:n kanssa, ja samalla hänen Twitch-kanavansa räjähti suureen nousuun, sillä katsojat alkoivat huomata hänen taitonsa. Shroud ja Cloud9 saavuttivat ensimmäisen ja ainoan merkittävän voittonsa ESL Pro Leaguen neljännellä kaudella syksyllä 2016. Grzesiek jatkoi pelaamista sen jälkeen joukkueessaan vielä neljän vuoden ajan vaihtelevalla menestyksellä, kunnes hänet penkitettiin elokuussa 2017 ja hänet korvasi Tarik "tarik" Celik. Jo ennen penkitystä Shroudin motivaatio kilpapelaamiseen ei ollut enää kohdillaan, sillä häntä oli jo pitkään kiinnostanut enemmän striimaaminen. Hän lopetti virallisesti peliuransa huhtikuussa 2018 ja siirtyi samalla striimaamaan täyspäiväisesti Twitchiin. Vuonna 2019 Shroud on Twitch-palvelun toiseksi seuratuin henkilö heti Ninjan jälkeen yli 5 miljoonalla seuraajallaan, ja hänen jokaisella striimillään on noin 20 000–100 000 katsojaa.
Sondre Bratvold Kristoffersen

Sondre Bratvold Kristoffersen (s. 27. heinäkuuta 1993) on norjalainen jääpalloilija. Hän edustaa Norjan Eliteserienissä pelaavaa Solberg Bandya.
Kristoffersen seurasi jääpalloilijana isänsä Per Olafin jalanjälkiä, joka pelasi aikaisempina vuosina myös Sohlbergin jääpallomiehistössä. Syksyllä 2010 hän debytoi Sohlbergin ykkösjoukkueessa ja oli voittamassa Sohlbergin riveissä ensimmäistä Norjan mestaruuttaan keväällä 2011. Samana kautena hän oli mukana myös Norjan nuorten maajoukkueessa. Syksyllä 2013 hän siirtyi Ruotsiin Karlstadiin IF Bolticin riveihin. Boltic pelasi silloin Ruotsin toiseksi korkeinta sarjatasoa eli Allsvenskania ja sen Pohjoislohkoa. Yhden Ruotsin Allsvenskan-kauden jälkeen hän palasi Norjaan Sohlbergin riveihin.
Palattuaan syksyllä 2014 Norjaan hänestä tuli Norjan jääpallomaajoukkueen vakiokalustoa. Vuoden 2015 MM-kisoissa hän oli Norjan paras maalintekijä Nikolai Jensenin kanssa yhdeksällä maalillaan. Kotimaassaan Kristoffersen oli kaudella 2015–2016 Solbergin paras maalintekijä 57 maalillaan. Kaudella 2017–2018 hän oli voittamassa toista Norjan mestaruuttaan. Kauden 2019 MM-kisoissa Kristoffersen oli kolmanneksi paras maalintekijä 12 maalilla edellään Norjan Felix Callander ja Ruotsin Erik Pettersson.
Saavutukset.
Maajoukkueessa
Seurajoukkueessa
Henkilökohtaisesti
PLATO (avaruusobservatorio)

PLAnetary Transits and Oscillations of stars (PLATO) on rakenteilla oleva ESAn Maan kaltaisia eksoplaneettoja etsivä optinen avaruusobservatorio. Se on tarkoitus laukaista Guayanan avaruuskeskuksesta avaruuteen vuonna 2026. Sen on kaavailtu tarkkailevan puolikasta taivaasta saman aikaisesti 34 erillisen teleskoopin ja kameran avulla. Se seuraa niillä tähtien fotometrisiä muutoksia valokäyrissä pitkällä ajalla. PLATO tekee myös seismisiä havaintoja löydettyjen eksoplaneettojen päätähdistä mikä tekee mahdolliseksi laskea niiden massa, säde ja ikä. Yhdistettäessä Maan päältä tapahtuviin säteisnopeuden vaihteluihin PLATO:n havainnot voidaan laskea planeetan massa, säde ja ikä. Sen tekniikka perustuu aiempien avaruusteleskooppien kuten CoRoT:n ja CHEOPS:n käytöstä saatuun kokemukseen ja tekniikkaan.
Skyyttiläiset jousimiehet

Skyyttiläiset jousimiehet (, yksikössä ) olivat antiikin Ateenan kaupunkivaltion omistamia orjia, jotka toimivat kaupungin poliisijoukkoina. Näiden tehtävänä oli järjestyksen ylläpito muun muassa Agoralla sekä ekklesian eli kansankokouksen, bulen eli neuvoston sekä heliaian ja muiden oikeusistuinten kokoontumisissa.
Skyyttiläisten jousimiesten pito aloitettiin Ateenassa Salamiin taistelun vuonna 480 eaa. jälkeen, jolloin kaupunkivaltion sanotaan ostaneen 300 orjaa Skyytiasta. Joukkojen perustajaksi mainitaan Speusinos. Tämän vuoksi ne tunnettiin myös nimellä "speusinioi" (). Järjestelmästä tiedetään antiikin lähteiden kautta vain vähän. On mahdollista, että myöhempinä aikoina kaikki joukoissa toimineet eivät enää olleet skyyttejä, sillä ateenalaisilla vaikuttaa olleen tapana sanoa kaikkia valtion orjia skyyteiksi. Valtion orjina heidän asemansa oli tavallisia orjia parempi ja vastasi jotakuinkin metoikkeja. Skyyttiläisiä jousimiehiä oli myöhemmin eri lähteiden mukaan mainitut 300 tai jopa , ja heidän asemapaikkansa oli alun perin Agora ja myöhemmin Areiopagi. Jousimiehillä oli ilmeisesti oikeus käyttää voimaa kansalaisia kohtaan tietyissä tilanteissa.
Skyyttiläiset jousimiehet esiintyvät joskus hahmoina attikalaisissa komedioissa erityisesti Aristofaneella ("Akharnalaiset", "Lysistrate", "Naisten kansankokous", "Naistenjuhla", "Ritarit"). Näin ei ole täyttä varmuutta, kuinka totuudenmukaisen kuvan jousimiesten toiminnasta näytelmät antavat. Aristofaneella jousimiehet lyövät joskus huonosti käyttäytyviä tai saattavat pidättää ihmisiä. Aristofanes tekee myös pilaa näiden vierasperäisestä puhetavasta.
American University

American University (lyh. AU tai American) on yksityinen metodistiyliopisto Yhdysvaltojen pääkaupungissa Washington D. C.:ssä. Vuonna 1893 perustetussa yliopistossa on noin 10 000 opiskelijaa. Yliopiston 36 hehtaarin kampus sijaitsee District of Columbian luoteisosassa lähellä Ward Circlen asuinaluetta, noin 15 minuutin metromatkan päässä Washingtonin keskustasta.
American Universityn opiskelijat tunnetaan poliittisesti hyvin aktiivisina ja hyötyvät oppilaitoksen läheisistä suhteista pääkaupungin poliittisiin instituutioihin. Americanin entisiä opiskelijoita ovat muun muassa edustajainhuoneen jäsenet Loretta Sanchez, Donald Manzullo, Betsy Markey ja Bill Shuster.
Yliopiston urheilujoukkueet tunnetaan nimellä American Eagles. Ne ovat mukana NCAA:n I divisioonassa.
Tiedekunnat.
Vuonna 2017 tutkintonsa suorittaneista 38 prosentilla oli pääaineenaan yhteiskuntatieteet, 17 prosentilla liiketaloustieteet, 9 prosentilla journalismi tai viestintä ja 6 prosentilla visuaaliset tai esittävät taiteet.
"U.S. News &amp; World Report"-aikakauslehden vuoden 2019 yliopistorankingissä American on Yhdysvaltojen yliopistoista sijalla 78 ja undergraduate-opetuksensa osalta sijalla 28.
Storlandet (täsmennyssivu)

Storlandet on usean saaren nimi. Niistä muutamia:
Ateenan valtiomuoto

Ateenan valtiomuoto (, ”ateenalaisten valtiomuoto”) voi viitata seuraaviin:
Cilla

Cilla on naisen etunimi. Suomessa ja Ruotsissa se tunnetaan Cecilian muunnelmana, mutta englantilaisella kielialueella se voi olla myös lyhentymä nimistä Priscilla ja Drusilla.
Nimi Suomessa.
Digi- ja väestötietoviraston etunimitilastoon on marraskuuhun 2025 mennessä kirjattu noin 160–170 Cilla-nimistä naista.
Cilla-nimi sisältyi suomenruotsalaiseen almanakkaan vuosina 1950–1972. Nimipäivä oli 22. marraskuuta. Nimen vähäinen käyttö oli ilmeisesti syy siihen, että Cilla poistettiin almanakasta.
Tibiteikka

Tibiteikka – Uzbekistanin kansantaidetta on suomalainen televisio-ohjelma, musikaalinen dokumentti, joka kuvattiin Uzbekistanissa, Ferganan laaksossa, Ferganassa, Kokandissa ja Samarkandissa 1986. Tibiteikka lähetettiin Yle TV1:ssä 1987. Ohjelman tuotti Yle TV1 Viihdetoimitus, sen käsikirjoitti ja ohjasi Erkki Pohjanheimo. Kuvauksesta vastasi Jussi Laine ja äänityksestä Urpo Hyvärinen sekä Kari Jäntti. Tibiteikan leikkasi Lena Hemming. Tekijät olivat Ylen henkilökuntaa. Yhteystoimittajana Uzbekistanissa oli Utkur Kamilov Uzbekistanin Gosteleradiosta. Tibiteikan kuvaus ja äänitys palkittiin kunniamaininnalla televisioviihteen Venla-kilpailussa.
Tibiteikka on varsinaisesti uzbekkien koristeellinen kansallispäähine.
Ohjelma kertoo keskiaasialaisesta kansanperinteestä, musiikista, kuvataiteesta, koruompelusta, savenvalannasta ja historiallisesta arkkitehtuurista. Oppaina toimivat uzbekkinuoret Fatimahon ja Suhratzon, jotka viettävät häitään ohjelman loppukohtauksessa.
Tibiteikan ensilähetys oli TV1:ssä 10.4.1987, ja se uusittiin TV1:ssä 22.8.1988.
Värifilmille kuvatun ohjelman kesto on 56’38”.
Leuktra

Leuktra (, ) tai Leuktron (, ) voi viitata seuraaviin paikkoihin antiikin Kreikassa:
Slättbergshallen

Slättbergshallen on jääpallohalli ja samalla myös monikäyttöareena Trollhättanissa, Ruotsissa. Hallissa pelaa Elitserienissä ja toiseksi ylimmässä eli Allsvenskanissa pelannut Gripen Trollhättan BK. Keväällä 2019 hallissa pelattiin jääpallon miesten MM-kisojen A-sarjan ja B-sarjan otteluita.
Halli vihittiin 14. marraskuuta 2009., Halliin mahtuu normaalioloissa 3 400, mutta järjestelyillä halliin saadaan vielä 500 lisäpaikkaa. Avausottelu oli Gripen - Boltic Göta - ottelu. Slättbergshallen muodostuu kolmesta eri hallista: A-halli korvasi samalla paikalla aiemmin olleen tekojääradan Slättbergsbana, B-halli ja C-halli rakennettiin jääkiekoilulle. Niissä harjoittelee ja pelaa Trollhättans Goblins.
Vilho Hannuksela

Vilho Hannuksela (28. helmikuuta 1893 Laihia – 28. kesäkuuta 1975 Helsinki) oli "Pellervo-lehden" palveluksessa vuodesta 1924 aina vuoteen 1960 asti, ensin toimittajana ja toimitussihteerinä ja sitten päätoimittajana. 
Henkilöhistoria.
Vilho Hannukselan vanhemmat olivat maanviljelijä Matti Hannuksela ja Sanna Eveliina Hollo. Hannuksela tuli ylioppilaaksi 1918 ja valmistui filosofian kandidaatiksi Helsingin yliopistosta vuonna 1924, pääaineenaan maatalouskemia. Lapuan maatalouslyseon opettajana Hannuksela toimi 1922 ja Maatalouskoelaitoksen assistenttina 1923. Hän meni valmistuttuaan "Pellervon" maataloustoimittajaksi, vuonna 1940 hänestä tuli lehden toimitussihteeri ja vuonna 1956 päätoimittaja, mitä tehtävää hän hoiti vuoteen 1960. Hannuksela julkaisi tietoteoksia ja toimitti "Pellervon kalenteria" 1927–1959.
Ale Arena

Ale Arena on jääpallohalli Ruotsissa noin 20 km Göteborgista pohjoiseen . Hallissa pelaa Allsvenskanissa ja 1. Divisioonassa pelanneet Surte BK ja Tjust IF. Keväällä 2019 hallissa pelattiin jääpallon MM-kisojen A-sarjan alkulohko-ottelu Ruotsi-Suomi.
Halli vihittiin 17. marraskuuta 2007. Halliin mahtuu 2 000 katsojaa.
Chameria

Chameria on pääasiassa albaanien käyttämä nimi rannikkoalueesta, johon kuuluu osia historiallisen Epeiroksen alueesta Etelä-Albaniassa (Pohjois-Epeiros) sekä Kreikan Epeiroksesta. Chameria on Cham-albaanien perinteinen asuinalue. Albaaninationalistit pitävät Chameriaa osana Suur-Albaniaa.
ASL Airlines Belgium

ASL Airlines Belgium (aiemmin TNT Airways) on belgialainen rahtilentoyhtiö. Yhtiö operoi tilauslentoja pääosin Euroopassa. Yhtiön kotipaikka ja pääkonttori sijaitsevat Liègen lentoasemalla.
Yhtiö oli aiemmin osa TNT:tä, kunnes se myytiin vuonna 2016 ASL Airlines Irelandille, minkä jälkeen se uudelleenbrändättiin ASL Airlines Belgiumiksi.
Kohteet.
ASL Airways Belgium lentää useisiin kohteisiin Oseaniassa, Afrikassa, Aasiassa ja Euroopassa,
Runkojäärät

Runkojäärät ("Anoplophora") on sarvijäärien heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu noin 40 lajia.
Scolopendra galapagoensis

Scolopendra galapagoensis on juoksujalkaisiin kuuluva tuhatjalkainen. Se on yksi maailman suurimmista tuhatjalkaisista. "S. galapagoensis" voi kasvaa 25–30 senttimetrin mittaiseksi.
Kuten muillakin juoksujalkaisilla, tämänkin lajin ensimmäinen raajapari on muuntunut pään sivuille osoittaviksi, paksuiksi ja koukkumaisiksi leukaraajoiksi, joiden kärjessä olevaan kynteen tulee tiehyt myrkkyrauhasesta. Se käyttää leukaraajojaan pistääkseen myrkkyä saalistamiinsa hyönteisiin, liskoihin ja joskus lintuihinkin.
"Scolopendra galapagoensis" voi nousta varoitusasentoon jolloin se kohottaa vartalonsa etupäätä ja nostaa leukaraajojen lisäksi neljä paria liikkumisraajoja ilmaan.
Brittiläisen Kolumbian parlamenttirakennukset

Brittiläisen Kolumbian parlamenttirakennukset on rakennusryhmä Kanadan Victoriassa. Rakennuksissa kokoontuu Brittiläisen Kolumbian parlamentti.
Sijainti ja arkkitehtuuri.
Brittiläisen Kolumbian parlamenttirakennukset sijaitsevat Victorian kaupungissa Brittiläisessä Kolumbiassa. Ne ovat Belleville Streetin varrella, ja niitä vastapäätä on muun muassa The Empress -hotelli. Rakennusryhmän edustan nurmikolla on kuningatar Viktorian patsas ja muistomerkki, joka on pystytetty Brittiläisestä Kolumbiasta lähtöisin olleille ensimmäisessä ja toisessa maailmansodassa sekä Korean sodassa kuolleille sotilaille.
Keskusrakennuksen julkisivu on peräti 152 metriä pitkä, ja se on rakennettu andesiitista. Keskellä sitä on kupoli ja molemmissa päissä paviljonki. Kupolin huipulla on George Vancouverin kullattu veistos. Rakennukset edustavat uusbarokkia, ja niissä yhdistyvät barokin tinkimätön symmetria ja uusromaanisen arkkitehtuurin karkeapintaiset julkisivut.
Historia.
Rakennukset sijaitsevat noin viiden hehtaarin tontilla, jolla on ollut Brittiläisen Kolumbian hallinto jo vuodesta 1864. Siellä kokoontui alkujaan Victorniansaaren siirtomaan parlamentti. Alkuperäiset rakennukset tunnettiin nimellä The Birdcages.
Brittiläisen Kolumbian lakiasäätävässä elimessä istunut Theodore Davie ehdotti helmikuussa 1889 ensimmäisen kerran uuden parlamentin rakentamista. Davie nousi kolme vuotta myöhemmin pääministeriksi ja hankki tuen rakennustöille.
Davien hallituksen järjestämään kilpailuun osallistui 65 suunnitelmaa. Kilpailun voitti Francis Rattenbury. Davie sai kritiikkiä rakennustöiden kustannuksista, ja ne nousivat vielä rakennustöiden aikana. Rakennustyöt valmistuivat vuoden 1898 alussa, ja rakennukset vihittiin käyttöön 10. helmikuuta.
Strela-1

9K31 Strela-1 (ven. 9К31 "стрела-1" - "nuoli", Nato-raportointinimi: "SA-9 Gaskin") on neuvostoliittolainen kiinteästi ajoneuvoon asennettu ilmatorjuntaohjusjärjestelmä. Alun perin ohjustyyppiä kaavailtiin kevyenä ja kannettavana ns. MANPAD-järjestelmänä. Sen paikan otti kuitenkin Strela-2. Tämän ohjustyypin maaliin hakeutumisen järjestelmä oli aluksi, niin kutsuttu optinen valokontrasti-hakupää. Ohjuksen ammunta vaati visuaalisen näköyhteyden maaliinsa, lisäksi se oli sääolosuhteiden osalta erittäin vaativainen. Sittemmin siitä tehtiin enemmän infrapuna-hakeutuva. Panssariajoneuvoon asennettava Strela-1 otettiin tuotantoon 1966, hyväksyttiin palveluskäyttöön vuonna 1968. Strela-1M otettiin käyttöön vuoden 1970 lopulla sekä esiteltiin 1971. Puolalainen eversti Ryszard Kukliński paljasti muun ohella ohjusjärjestelmän tiedot Yhdysvaltain keskustiedustelupalvelu CIA:lle.
Toimintamatka oli aluksi 4,2 km – mutta myöhemmät parannusversiot kykenevät 6 ja jopa 8 km toimintamatkaan. Enin toimintakorkeus on 3,5 km. Huippunopeus on 1,8 Machia. Omamassa on 32 kg, josta taistelulataus sisältää 2,6 kg. Ulkomitat ovat 120 mm ja 1 803 mm. Ohjusvaunun miehistön määrä on 3 henkilöä, ja lavetin ohjusmääräinen tuliannos oli 4 ohjusta. Parannuksia ja kehitystyötä läpikäynyt asetyyppi on edelleen käytössä 2010-luvun loppua lähestyttäessä. Ohjusjärjestelmää on myyty 20 maahan. Jossain määrin Strela-1:n paikan ovat ottaneet laajemman ulottuvuuden saavuttaneet, vuonna 1971 käyttöön hyväksytytty 9K33 Osa sekä 1976 Strela-10 -ohjusjärjestelmät.
Storlandet (Hiittinen)

Storlandet on saari Kemiönsaaren kunnassa. Se kuuluu Hiittisten saaristoon ja oli aiemmin osa Hiittisten ja myöhemmin Dragsfjärdin kuntaa. Storlandet sijaitsee Kasnäsin itäpuolella ja kuuluu Kasnäsin kylään. 136 hehtaarin kokoisella saarella asuu vakituisesti neljä ihmistä. Vapaa-ajan asuntoja saarella on 29.
Storlandet on pohjois-etelä-suunnassa noin kolme kilometriä pitkä ja leveimmillään noin kilometrin levyinen. Saarella on kaksi kluuvijärveä, Storträsket pohjoisosassa ja Lillträsket keskiosassa. Saaren keskiosassa on myös kuivattu suoalue Storkärret. Vakituinen asutus sijaitsee keskiosan länsirannalla. Saaren länsipuolella avautuu Österfjärden, joka erottaa Storlandetin Kaxskälan saaresta. Muilta sivuilta Storlandetia ympäröi tiheä saaristo.
Lindau (Sveitsi)

Lindau on kunta Koillis-Sveitsissä Zürichin kantonissa. Siellä on vajaat 6 000 asukasta.
Sijainti.
Lindau sijaitsee Kemptjoen varrella kumpuilevassa Mittellandissa toistakymmentä kilometriä Zürichistä koilliseen ja viitisen kilometriä Winterthurista lounaaseen.
Liikenne.
Lindaussa on Kemptthalin asema Zürich–Winterthur-radan varrella. Lindau kuuluu Zürichin seudun lähiliikennealueeseen (S-Bahn Zürich) ja SBB:n S7-junat Winterthurista Rapperswiliin pysähtyvät Kemptthalissa kahdesti tunnissa.
Tunnettuja lindaulaisia.
Maggi-yrityksen perustaja Julius Maggi aloitti valmiskeittojen tuotannon Lindaussa 1870-luvulla.
Mary Midgley

Mary Beatrice Midgley (13. syyskuuta 1919 Dulwich, Englanti – 10. lokakuuta 2018 Jesmond, Newcastle upon Tyne, Englanti) oli brittiläinen filosofi, joka tunnetaan parhaiten etiikkaa, eläinten oikeuksia ja tiedettä koskevasta työstään. Hänen omaelämäkertansa "The Owl of Minerva" julkaistiin vuonna 2005. Midgleyn keskeisiin teoksiin kuuluvat hänen lähes 60-vuotiaana julkaisema esikoisteoksensa "Beast and Man" (1978), "Animals and Why They Matter" (1983), "Evolution as a Religion" (1985) ja "Science as Salvation" (1992).
Adélaïde Fassinou

Adelaide Edith Bignon Fassinou (s. 15. syyskuuta 1955 Porto-Novo Ranskan Dahomey) on beniniläinen kirjailija, opettaja ja kansainvälinen virkailija. Hän on kirjoittanut 12 romaania tai novellia ranskaksi. Hänen avioliittonimensä on Allagbada. 
Elämäkerta.
Opiskeltuaan École normale supérieuressa hänestä tuli nykykirjallisuuden professori. Hänellä on myös syventävien opintojen arvosana (DEA) stilististinä, joka on hankittu Dijonissa. Hän opettaa Beninissä. Hän on myös osallistunut Beninin Unescon komissioon ja sen jälkeen opettanut aikuiskoulutusta yliopistoissa ja ammattikouluissa